Især gær, mælk og brød bliver hamstret fra de danske supermarkeder

Følg også med i Ekstra Bladets live-dækning.

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

Supermarkederne fyldes op med danskere, der skal købe ind onsdag aften.

Ekstra Bladet får meldinger om overfyldte supermarkeder flere stedet i landet.

Det sker lige efter, at statsminister Mette Frederiksen (S) har afholdt et pressemøde, hvor coronavirussens alvor blev understreget, og en lang række initiativer blev sat i værk. Såsom af forsamlinger med mere end 100 personer forbydes, alle offentligt ansatte uden kritiske funktioner sendes hjem, og rejser til Østrig og Italien frarådes.

Danske supermarkeder med coronabøn

På pressemødet lød det fra Mette Frederiksen, at man bør holde sine indkøbsvaner som normalt.

- Der er ingen grund til at hamstre, sagde hun.

Far og søn, Martin og Magnus hamstrer i Bilka i Field's efter Mette Frederiksens corona-pressemøde onsdag aften. Video/redigering: Anthon Unger/Signe Skov

Statsministeren frygter, at netop hamstring ville blive en konsekvens af de historiske udmeldinger.

- Vi står ikke i en fødevarekrise. Vi skal ikke hamstre varer fra supermarkederne, gentog hun.

Derfor hamstrer folk toiletpapir under coronakrisen

Lang kø i netto Brøndby Vester selv efter lukketid. Foto: Felix Bech Jensen/Byrd News

Samme melding lød fra kommunikations- og analysechef hos Coop Lars Aarup:

- Hvis forbrugerne køber ind, som de plejer, så er der varer nok til alle, og så er der ikke noget problem.

I en pressemeddelelse meddelte flere butikskæder da også onsdag aften, at der er varer nok, hvis der handles som normalt.

Løber tør for gær og mælk

Men det gør danskerne tydeligvis ikke.

I Netto i Søborg er der omkring klokken halv ti - en halv time før lukketid - omkring 100 mennesker til stede.

- Der står 20 mennesker i kø ved hver kasse, fortæller Ekstra Bladets mand på stedet.

- Alt gær er væk, næsten alt mælk og brød er væk. Og det vælter stadig ind med mennesker, fortsætter han.

Der skulle dog stadig være god stemning i Nettoen.

- Folk smiler lidt til hinanden, men folk er på jagt efter mad og nødvendigheder. Folk fylder kurverne. Det er virkelig vildt, det må jeg sige, lyder det fra Ekstra Bladets mand på stedet.

Laaaaang kø i Bilka, Field's onsdag aften efter Mette Frederiksens corona-udmelding. Video: Anthon Unger.

I Netto på Østerbrogade er der 50 meter kø, lyder det fra en anden person fra Ekstra Bladet.

Desuden er det onsdag aften slet ikke muligt at komme ind på Nemlig.com, hvor man kan købe dagligvarer online.

Opdateres ...

Følg også med i Ekstra Bladets live-dækning